en lv en en lv fr lv en lv lv lv lv lv lv lv lv lv ru en en lv lv lv en de lv es lv eu lv lv pt lv lv it lv lv lv en en en en en lv de en lv de en lv ru en lv nl en ru fi en lv lv lv es es en
Apskats: The Beginner’s Guide | LevelUp.lv
Go To.. Industrijas ziņas Apskati Video Podkāši Par Mums
2015. gada 11. oktobris 16.48 Autors: Raitis 3 komentāri
Šis raksts varētu šķist kā izmisīgs mēģinājums atdzīvināt kaut ko, kas jau sen ir miris.
Ar “sen mirušais”, protams, domāju LevelUp lapu, bet, par laimi vai nelaimi, šis nav tas gadījums. Par The Beginner’s Guide (turpmāk BG) ir vērts rakstīt ne tikai tāpēc, ka tā ir nesen iznākusi, bet arī tāpēc, ka tā ir uzmanības vērta spēle. Ja esat par to dzirdējuši, tad, visticamāk, tādēļ, ka to ir izstrādājis tas pats cilvēks, kurš radīja daudzu, ieskaitot mūsu, augsti slavēto The Stanley Parable.
BG var likt tajos pašos rāmjos, kuros atrodas Gone Home un Dear Esther – proti, spēle ir t. s. “staigāšanas simulators”. Viss, ko tajā var darīt, ir staigāt, palēkties un reizēm mijiedarboties ar apkārtējo vidi. Atšķirībā no abiem iepriekšminētajiem žanra paraugiem BG nav jāiedziļinās pasaules un priekšmetu detaļās (protams, katrs var mēģināt saskatīt kaut ko dziļāku), telpās nav izmētātas mantas, kuras aplūkot tuvāk. Tā vietā informācija tiek pasniegta citādāk.
Izstāstīt par BG pārāk daudz nozīmētu to izbojāt lasītājiem, tāpēc tikai aptuveni izklāstīšu, kā viss notiek. Aptuveni 90 minūtes ilgais stāsts ir sadalīts padsmit līmeņos, kas ir pasniegti kā izstrādātāja drauga radītas, taču plašāk pasaulei neizrādītas spēles. Par spēlēm tās nosaukt ir grūti, jo lielākā daļa ir vien iesāktas, dažās minūtēs izejamas idejas, kuras diez vai vairums cilvēku uzskatītu par uzmanības vērtām pašas par sevi. Parasts līmenis sastāv no, piemēram, pāris koridoriem, dažām interaktīvām lietām un kādas savādas domas (neko priekšā neteikšu; jāredz pašiem).
BG ietvertajām spēļu idejām kaut kādu sakarību sniedz izstrādātāja ierunātie komentāri. Tajos tiek pausts viedoklis par to, ko katrs līmenis nozīmē un kā autors tajā brīdī varēja justies, un tiek stāstīts par darbu tapšanas vēsturi. Lai cik arī pieticīga nebūtu grafika, mūzika un skaņas efekti tādi nav, jo galvenokārt tie veido spēles atmosfēru un dažreiz pat piešķir kustību parādībām, kas netiek vizuāli animētas. Labs piemērs ir viens no līmeņiem, kas ir ieturēts kosmosa stacijas stilā – audio rada tādu spriedzes ilūziju, ko būtu grūti iedomāties no tik statiskas un garlaicīgas vides. Arī izstrādātāja komentāri ir pasniegti ļoti prasmīgi – pat neliekas, ka viņš visu lasītu no lapas.
Tātad BG ir pusotrā stundā pabeidzams brīnums, kas stāsta par kāda mistiska izstrādātāja jocīgajām spēlītēm. Par to naudu taču var piedzerties līdz komai, tad varbūt nenosmakt savos vēmekļos, neizkrist pa logu vai neaizmigt sniegā! Tāpat par 9 eiro var uz akciju paķert kārtējo AAA superhitu, kas daudz neatšķiras no iepriekšējā, lai varētu spēlēt kopā ar saviem virtuālajiem draugiem! Protams, šādai auditorijai BG diez vai patiktu, taču, manuprāt, viņi no spēles iegūtu visvairāk (ja izturētu līdz beigām). Kādēļ? Tādēļ, ka spēle liek aizdomāties par to, kāpēc ikdienā izvēlamies darīt dažādas lietas un ko no tā iegūstam. Ideja pati par sevi nav nekas jauns, bet kāds par to var uzzināt pirmo reizi, tāpēc doma vērtējama pozitīvi.
Ja vēlaties uzspēlēt kaut ko neparastu un, iespējams, saprast sevi labāk, ir vērts izmēģināt The Beginner’s Guide.
Nosaukums: The Beginner’s Guide
Platformas: Windows, Mac, Linux
Izstrādātājs: Everything Unlimited Ltd.
Izdevējs: Everything Unlimited Ltd.
beginners guide davey wreden stanley parable 2015-10-11
Apskats: The Beginner’s Guide Reviewed by Raitis on Oct 11. Šis raksts varētu šķist kā izmisīgs mēģinājums atdzīvināt kaut ko, kas jau sen ir miris. Apskatītā versija: Linux Ar "sen mirušais", protams, domāju LevelUp lap Šis raksts varētu šķist kā izmisīgs mēģinājums atdzīvināt kaut ko, kas jau sen ir miris. Apskatītā versija: Linux Ar "sen mirušais", protams, domāju LevelUp lap Rating: 0
2015. gada 15. oktobris at 14.28
Paldies Raiti par rakstu un vismaz par info, ka levelup ir dzīvs! Būtu forši dzirdēt kādu podkāsi, es vismaz vēlētos dzirdēt no kārtējo joku un stāstu daļu.
2015. gada 17. oktobris at 16.21
Beidzot kas jauns un svaigs levelup! Paldies Raiti, ka neatstāj šo lapu vēl “mirušāku” :D. Interesants raksts, un šķiet, ka šī spēle būs jāiemēģina – vēlos izmēģināt kaut ko neparastu =]
2015. gada 21. oktobris at 23.45
Oho. Iemetu aci lai ierakstītu ‘RIP in pepperoni’ kāda raksta komentāros, bet jauns raksts parādijies! Nu ko, tagad laikam būsim apmierināti ar rakstu mēnesī.
Apskats: The Beginner’s Guide
Apskats: Grand Theft Auto V (PC)
LevelUp Filmkāsis, Epizode 1 – Expendable K.I.T.T
Apskats: Resident Evil Revelations 2 – 1. epizode
Apskats: The Beginner’s Guide
Oho. Iemetu aci lai ierakstītu 'RIP in pepperoni' kāda raksta komentāros, bet jauns raksts parādijies! Nu ko, tagad laikam būsim apmierināti ar rakstu mēnesī.
Apskats: The Beginner’s Guide
Beidzot kas jauns un svaigs levelup! Paldies Raiti, ka neatstāj šo lapu vēl "mirušāku" :D. Interesants raksts, un šķiet, ka šī spēle būs jāiemēģina - vēlos izmēģināt kaut ko...
Apskats: The Beginner’s Guide
Paldies Raiti par rakstu un vismaz par info, ka levelup ir dzīvs! :) Būtu forši dzirdēt kādu podkāsi, es vismaz vēlētos dzirdēt no kārtējo joku un stāstu daļu.
Apskats: Grand Theft Auto V (PC)
Apskats: Grand Theft Auto V (PC)
Sveiki puiši! Kur esat palikuši? Kā iet? Kas jauns? Varbūt kādu podkasi veco laiku vārdā :D Sen neesat dzirdēti !
© LevelUp.lv 2014. Visas tiesības aizsargātas. LevelUp.lv publicētos rakstus bez atsauces uz mājaslapu pārpublicēt aizliegts. Lapas versija 3.1